《偈》
宋代·释应端

六合倾翻劈面来，暂披麻缕混尘埃。因风吹火浑闲事，引得游人不肯回。

坏不坏，随不随，徒将闻见强针锥。太湖三万六千顷，月在波心说向谁。

作者简介：释应端（一○六九～一一二九），南昌（今属江西）人。俗姓徐。住潭州法轮寺。为南岳下十四世，黄龙惟清禅师法嗣。高宗建炎三年卒，年六十一。《嘉泰普灯录》卷一○、《五灯会元》卷一八、《僧宝正续传》卷三有传。